CELEX: 62019TA0009
Language: et
Date: 2021-01-27 00:00:00
Title: Kohtuasi T-9/19: Üldkohtu 27. jaanuari 2021. aasta otsus – ClientEarth versus EIP (Keskkond – Galicia biomassielektrijaama rahastamine – EIP direktorite nõukogu rahastamisotsus – Õiguskaitse kättesaadavus keskkonnaküsimustes – Århusi konventsiooni artiklid 9 ja 10 – Määruse (EÜ) nr 1367/2006 artiklid 10 – 12 – Vaie – Vaide läbi vaatamata jätmine vastuvõetamatuse tõttu – Vastuväite vastuvõetavus – Põhjendamiskohustus – Keskkonnaõiguse alusel vastu võetud akti mõiste – Mõiste „õiguslikult siduvat ja välist mõju avaldav akt“)

15.3.2021   
            
            
               ET
            
            
               Euroopa Liidu Teataja
            
            
               C 88/26
            
         
      Üldkohtu 27. jaanuari 2021. aasta otsus – ClientEarth versus EIP
      (Kohtuasi T-9/19) (1)
      
      (Keskkond - Galicia biomassielektrijaama rahastamine - EIP direktorite nõukogu rahastamisotsus - Õiguskaitse kättesaadavus keskkonnaküsimustes - Århusi konventsiooni artiklid 9 ja 10 - Määruse (EÜ) nr 1367/2006 artiklid 10 – 12 - Vaie - Vaide läbi vaatamata jätmine vastuvõetamatuse tõttu - Vastuväite vastuvõetavus - Põhjendamiskohustus - Keskkonnaõiguse alusel vastu võetud akti mõiste - Mõiste „õiguslikult siduvat ja välist mõju avaldav akt“)
      (2021/C 88/34)
      Kohtumenetluse keel: inglise
      
         Pooled
      
      
         Hageja: ClientEarth (London, Ühendkuningriik) (esindajad: J. Flynn, QC, ning barristers H. Leith ja S. Abram)
      
         Kostja: Euroopa Investeerimispank (esindajad: G. Faedo ja K. Carr, keda abistas advokaat de B. Wägenbaur)
      
         Kostja toetuseks menetlusse astuja: Euroopa Komisjon (esindajad: F. Blanc ja G. Gattinara)
      
         Ese
      
      ELTL artikli 263 alusel esitatud nõue tühistada EIP otsus, mis tehti hagejale teatavaks 30. oktoobri 2018. aasta kirjaga ja millega jäeti vastuvõetamatuse tõttu läbi vaatamata hageja 9. augustil 2018 Euroopa Parlamendi ja nõukogu 6. septembri 2006. aasta määruse (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264, lk 13) artikli 10 ja komisjoni 13. detsembri 2007. aasta otsuse 2008/50/EÜ, millega sätestatakse määruse (EÜ) nr 1367/2006 üksikasjalikud rakenduseeskirjad seoses haldusaktide vaidemenetlusega (ELT 2008, L 13, lk 24), alusel esitatud vaie EIP direktorite nõukogu 12. aprilli 2018. aasta otsuse peale rahastada Galicia (Hispaania) biomassielektrijaama projekti.
      
         Resolutsioon
      
      
                  1.
               
               
                  Tühistada Euroopa Investeerimispanga (EIP) otsus, mis tehti ClientEarthile teatavaks 30. oktoobri 2018. aasta kirjaga ja millega jäeti vastuvõetamatuse tõttu läbi vaatamata ClientEarthi poolt 9. augustil 2018 Euroopa Parlamendi ja nõukogu 6. septembri 2006. aasta määruse (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes artikli 10 ja komisjoni 13. detsembri 2007. aasta otsuse 2008/50/EÜ, millega sätestatakse määruse (EÜ) nr 1367/2006 üksikasjalikud rakenduseeskirjad seoses haldusaktide vaidemenetlusega, alusel esitatud vaie EIP direktorite nõukogu 12. aprilli 2018. aasta otsuse peale, millega kiideti heaks Galicia (Hispaania) biomassielektrijaama projekti rahastamine.
               
            
                  2.
               
               
                  Jätta EIP kohtukulud tema enda kanda ja mõista temalt välja ClientEarthi kohtukulud.
               
            
                  3.
               
               
                  Jätta Euroopa Komisjoni kohtukulud tema enda kanda.
               
            
         (1)  ELT C 72, 25.2.2019.